CONSILIUL LOCAL AL MUNICIPIULUI 

               SIGHIŞOARA

                   H O T Ă R Â R E A NR. 150

                                                                          din  25 august 2011

privind  închirierea unui teren şi preluarea unui contract de închiriere

Consiliul Local al Municipiului Sighişoara ;
                                 

            Având în vedere expunerea de motive a Primarului municipiului cu propunerea de închiriere a unui teren şi preluarea unui contract de închiriere ;
Având în vedere cererile unor persoane fizice, adresate Municipiului Sighişoara, prin care aceştia solicită închirierea unui teren în vederea construirii a două scări de acces la spaţiul comercial ce se va amenaja în apartamentul proprietate lor şi preluarea unui  contract de închiriere; 

Având în vedere Raportul de specialitate comun al Arhitectului Şef şi al Direcţiei Administrarea Patrimoniului prin care se propune aprobarea închirierii către persoanele fizice solicitante a unui teren în vederea construirii a două scări de acces la spaţiul comercial ce se va amenaja în apartamentul proprietatea lor şi preluarea unui  contract de închiriere,  îndeplinindu-se prevederile legale;

Având în vedere că în urma închirierii terenului şi preluarea contractului de închiriere, nu sunt afectate planurile de sistematizare şi că terenurile nu fac obiectul Legii nr. 10/2001 republicată, cu modificările şi completările ulterioare şi al Legii nr. 247/2005;

Având în vedere că prin închirierea terenurilor se aduc venituri suplimentare la bugetul local;

Având în vedere avizele favorabile ale Comisiei pentru studii şi prognoze economico-sociale, buget, ale Comisiei pentru organizare şi dezvoltare urbanistică, ale Comisiei sociale şi  ale Comisiei pentru administraţie publică locală, juridică, apărarea ordinii publice, respectarea drepturilor şi a libertăţilor cetăţenilor;

           În baza art. 36 (2) lit. „c” şi (5) lit. „a” şi „b”, art. 45 (3), art. 115 (1) lit. „b’’ şi art. 123 din Legea nr. 215/2001, Legea Administraţiei Publice Locale, republicată, cu modificările şi completările ulterioare;

HOTĂRĂŞTE:
Art.1. Se aprobă închirierea directă a suprafeţei de 16,89 mp. teren, situat în Municipiul Sighişoara, str. Mihai Viteazu, nr. 77, identificat conform planului anexa nr. 1 la prezenta, în vederea construirii a două scări de acces la spaţiul comercial ce se va amenaja în apartamentul nr. 3, către Maior Marius şi Parasca Delia, proprietarii apartamentul nr. 3.

Chiria va fi de 3,00 lei/mp./an, stabilită conform art.1, lit. c) din anexa nr. 9 la Hotărârea Consiliului Local nr. 91/27.05.2010, cu modificările şi completările ulterioare şi  va fi indexată cu  indicele de inflaţie anual.

Durata închirierii va fi de 5 (cinci) ani, începând cu data de 01.09.2011, cu posibilităţi de prelungire.

Art.2. Se aprobă preluarea, începând cu data de 01.09.2011, a contractului de închiriere nr. 111/2008, având ca obiect terenul în suprafaţă de 21 mp., ocupat de construcţia - garaj auto, situat în Municipiul Sighişoara, str. Florilor f. nr. de către Rus Vasile, întrucât aceasta a cumpărat construcţia de la actualul chiriaş, Tamas Endre – Carol.

Începând cu data de 01.09.2011, chiria va fi de 210,00 lei/an, respectiv 10,00 lei/mp./an, stabilită conform prevederilor art. 2 din anexa nr. 9 la Hotărârea Consiliului Local nr. 91/27.05.2010, cu modificările şi completările ulterioare şi va fi indexată cu indicele de inflaţie anual.

Restul clauzelor contractuale din contractul de închiriere nr. 111/2008 îşi menţin valabilitatea între Municipiul Sighişoara şi Rus Vasile.
Art.3. Primarul municipiului, Direcţia Administrarea Patrimoniului, Direcţia Economică şi Arhitectul Şef se încredinţează cu ducerea la îndeplinire a prezentei.

           PREŞEDINTE  DE  ŞEDINŢĂ,

                  Marcel Cosmin URIAN                                              Contrasemnează :

                                                                                              Secretarul municipiului,




                                                        Anca FLEŞARIU

( Prezenta hotărâre s-a adoptat cu unanimitate de voturi )

Prezenta s-a difuzat astfel:

2 ex. dos. Prefectură;

1 ex. dos. proces-verbal;

1 ex. dos. hotărâri;

1 ex. Primar;

1 ex. Viceprimar;

1 ex. Consilieri;

1 ex. Direcţia ad-rea patrimoniului ;

1 ex. Direcţia economică;

1 ex. Arhitect şef

10 ex.FA/RI

